cyanic-selkie/wikianc huggingface dataset:
רועי הראבן
ביוגרפיה
בשנת 1995 הוציא את אלבומו הראשון, שהוקלט באולפני סיגנל חיפה. אלבומיו הבאים של הראבן בעברית זכו לחשיפה מינורית בכלי התקשורת ורובם הוקלטו באולפן של יזהר אשדות בתל אביב. אשדות גם התארח בעצמו באלבום Re:turn.
הראבן כותב ומקליט שירים וכן קטעים אינסטרומנטליים ארוכים. העשור הראשון ליצירתו, בין השנים 1995 ל-2005, התאפיין בעיקר בכתיבה בעברית. לאחר מכן עבר לכתוב באנגלית. החל משנת 2008 החל הראבן להקליט אלבומי אמביינט, מדיטציה וניו אייג'. אלבומו dreamscapes דורג במקום הראשון במצעד מכירות הניו אייג' (הורדות בלבד) באתר אמזון (על פי נתוני המכירות המסכמים של אמזון לשנת 2014). והמשיך להיות מדורג שם בעשיריה הפותחת גם שנתיים מאוחר יותר במהלך שנת 2016. הווידאו למדיטציה שכתב "prosperity" תחת המותג "Israel Healing System" הפך להיות ווידאו הניו אייג' הנצפה ביותר ביוטיוב במזרח התיכון, וגרף תוך ארבע שנים (נכון למרץ 2017) מעל ל-2 וחצי מיליון צפיות.
באלבומיו הראבן מבצע את רוב התפקידים הווקאליים וכן אחראי לתפקידי קלידים ותיכנותים. בעיצוב עטיפות אלבומיו הוא מרבה לשתף פעולה עם מיטב המעצבים והמאיירים בישראל. ביניהם דוד פולונסקי, אדי סלוטניצקי ודורון עדות.
מלבד אשדות, אמנים רבים שיתפו פעולה עם הראבן באלבומיו. בין השאר שלומי שבן ונעם רותם (בשיר "פליטי החיים"), אלדד זיו, אריה אורגד, יואב קוטנר (בשיר הנושא את שמו), אילן וירצברג ("על מדרגות העירייה"), פיטר רוט וגרי אקשטיין
ב-2003 יצא מהארון כהומוסקסואל באמצעות פוסט בבלוג שלו. אלבום שירי הפסנתר (הוקלט באולפן של יזהר אשדות) "כל הפסים כחולים" שיצא לאור באתר ההורדות של חברת NMC זמן מה לאחר מכן כלל בתוכו מספר שירים שעסקו במערכות יחסים שניהל הראבן בעבר עם גברים.
ב-25 במרץ 2015 יצא אלבומו העשירי של הראבן The Chain of Blood ברחבי העולם. קליפ ראשון לשיר הנושא מתוך האלבום שוחרר אל יוטיוב בסוף חודש ינואר 2015, וכלל בתוכו שיתוף פעולה עם מאייר איראני Petto. הקליפ צולם במקביל בחיפה, תל אביב ובעיר האיראנית משהד. באלבום מתארחים הזמר ישי רזיאל, והסקספוניסט עידו מימון.
ב- 19 במאי 2016 שחרר הראבן את השיר "אורות גדולים", שלווה בקליפ בסינגון רטרו, בעריכתו של טרוי עצמו. הקליפ סימן את חזרתו של טרוי אל הזירה הישראלית ולשירים בשפה העברית. האלבום השלם, "אחרי הציונות לפני המבול" ראה אור ב - 20 בספטמבר 2016.
במהלך אוקטובר 2016 החל הראבן בהקלטת האלבום "צבע החיים", בו מתארחים מאור ויזל בגיטרה, ושדרן הרדיו הוותיק מנחם פרי. שיתוף הפעולה עם הגיטריסט והמפיק מאור ויזל התחזק ופנה גם לחו"ל כשהוציאו בסוף אפריל 2017 את האלבום Freedom of Spirit של הפרויקט הבין לאומי Israel Healing System האלבומים "איש1" ו"פרחים וחלומות" של הצמד טרוי-ויזל ראו אור במהלך פברואר 2018 תחת השם Elektro Vendetta מתוכם יצאו לרדיו הסינגלים "שוב כרגיל", "השעון לא עוצר" ו"צבע החיים".
הראבן הוא בין המוזיקאים הישראלים המזוהים במיוחד עם העיר חיפה, בה הוא חי ויוצר.
הראבן הוא אחיינה של הסופרת והמשוררת שולמית הראבן, שאת שיריה גם הלחין באלבומו "כוחם של מים".
דיאנה רוס
רוס דורגה במקום ה-96 בקטגוריית "האומנים הגדולים בכל הזמנים" במגזין רולינג סטון.
קריירה
במהלך שנות ה-70 ושנות ה-80 של המאה ה-20 הפכה רוס לזמרת המצליחה ביותר בארצות הברית, הופיעה בקולנוע, בטלוויזיה ובברודוויי. במהלך הקריירה שלה זכתה רוס בפרס טוני עבור הופעת היחיד שלה "ערב עם דיאנה רוס" מ-1977, שבעה פרסי גראמי (12 מועמדויות), שמונה פרסי המוזיקה האמריקאית ופרס גלובוס הזהב עבור הופעתה בסרט "הליידי שרה בלוז" (1972) שעסק בחיי בילי הולידיי. כן הייתה מועמדת לפרס אוסקר כשחקנית הטובה ביותר. בשנת 1981, השיר "Endless Love", דורג על ידי מגזין הבילבורד כאחד מהשירים הטובים ביותר בכל הזמנים.
בחמשת העשורים של הקריירה שלה הוציאה רוס 67 אלבומים ומכרה למעלה מ-100 מיליון אלבומים. שמונה עשר משיריה הגיעו למקום הראשון במצעד הפזמונים האמריקני. שנים עשר כסולנית, ושישה ביחד עם "הסופרימס".
ב-1976 הוכתרה רוס על ידי מגזין הבילבורד כ"אמנית המאה". ספר השיאים של גינס הכריז כי היא האישה המצליחה ביותר במוזיקה של המאה ה-20.
ב-22 באוגוסט 1980, הוציאה את הסינגל "I'm Coming Out".
בשנת 2006 יצא לאקרנים סרט בהשראת הסיפור האמיתי של דיאנה רוס והסופרימס "נערות החלומות" (Dreamgirls): בסוף שנות השישים, שלוש בחורות מוכשרות שחולמות להפוך לכוכבות פופ מקימות להקה, אך כאשר האמרגן החדש שלהן מחליט להחליף את הסולנית אפי (ג'ניפר הדסון שזכתה באוסקר על התפקיד) בדינה (ביונסה בתפקיד קולנועי ראשון), הן מתחילות להסתכסך דווקא כשההצלחה מאירה להן פנים.
בשנת 2007 זכתה רוס ממרכז קנדי לאמנות הבמה בפרס מרכז קנדי.
חיים אישיים
בן זוגה הראשון הוא המוזיקאי האמריקאי ברי גורדי, יחסיהם נמשכו מספר שנים, מיחסים אלו נולדה ב-1971 ילדתם המשותפת, בתה הבכורה. כשהייתה בחודש השני להריונה, בינואר 1971 נישאה לרוברט אליס סילברסטיין, מנהל מוזיקלי יהודי-אמריקאי שניהל קריירות של מפורסמים רבים, בין השאר גם את הקריירה של רוס. נולדו להם ביחד שתי בנות משותפות, השחקנית טרייסי אליס רוס (1972) וצ'אדני רוס (1975). השניים התגרשו בשנת 1977. את בעלה השני, איל הספינות הנורווגי ארן נס פגשה בשנת 1985, ונישאה לו שנה לאחר מכן. להם שני ילדים משותפים. נס נהרג ב-2004 בדרום אפריקה בתאונה שהתרחשה במהלך טיפוס הרים.
בשנת 2009 מספר ימים לאחר מותו של הזמר מייקל ג'קסון, התגלתה צוואתו שבה הוא מזכיר שילדיו יהיו תחת השגחתה של אמו קת'רין ג'קסון, וכשתלך לעולמה, רוס תהיה אחראית עליהם.
ב-2016 העניק נשיא ארצות הברית ברק אובמה לרוס את מדליית החירות הנשיאותית, עיטור הכבוד הגבוה במדינה.
קישורים חיצוניים
כתבות:
גאורג אלכסנדר, דוכס מקלנבורג-שטרליץ
גאורג אלכסנדר, דוכס מקלנבורג-שטרליץ (בגרמנית: Georg Alexander Herzog zu Mecklenburg; 6 ביוני 1859 – 5 בדצמבר 1909) היה ראש בית מקלנבורג-שטרליץ משנת 1934 עד מותו. דרך אמו, הוא היה צאצא של פאבל הראשון, קיסר רוסיה.
ביוגרפיה
גאורג אלכסנדר נולד ב-6 ביוני 1859 ברמפלין, לגאורג אוגוסט, דוכס מקלנבורג-שטרליץ וליקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג. בילדותו עברו הוריו לגור ברוסיה, והוא קיבל חינוך צבאי, ואף התגייס לצבא האימפריה הרוסית. הוא התעניין במוזיקה, והיה פסנתרן טוב, נגן צ'לו מעולה ואף אהב לכתוב יצירות מוזיקליות. בין השנים 1879–1881 הוא למד אמנות ופילוסופיה באוניברסיטאות לייפציג ושטרסבורג.
גאורג אלכסנדר התאהב באחת מבנות לווייתה של אמו, נטליה פיודרובנה ואנלריאסקיה, אולם אמו כעסה על כך, מכיוון שנטליה לא הייתה ממשפחה מלכותית. היא גירשה את נטליה מחצרה, אולם גאורג אלכסנדר נסע בשנת 1889 לגרמניה, וקיבל אישור לנישואים מדודו פרידריך וילהלם, הדוכס הגדול של מקלנבורג-שטרליץ, שאף העניק לנטליה את התואר רוזנת קרלוב, וב-14 בפברואר 1890 התחתנו השניים בסנקט פטרבורג, ונולדו להם ארבעה ילדים.
ב-5 בדצמבר 1909 מת גאורג אלכסנדר במפתיע בסנקט פטרבורג, ובשנת 1934 ירש בנו גאורג, דוכס מקלנבורג את ראשות בית מקלנבורג-שטרליץ.
משפחתו
ב-14 בפברואר 1890 התחתן גאורג אלכסנדר עם נטליה פיודרובנה ואנלריאסקיה, ונולדו לו ממנה ארבעה ילדים:
כילה
כילה היא רשת להגנה מפני יתושים, זבובים וחרקים נוספים, ולפיכך גם מפני המחלות שהם נושאים, כגון מלריה, קדחת דנגי, קדחת צהובה, דלקת המוח וקדחת מערב הנילוס. יעילות הכילה מותנית באריג שימנע חדירת חרקים אלו, ללא פגיעה מוגזמת ביכולת לראות דרכה ובחדירת אוויר. כדי להגביר את היעילות יש להשתמש גם בקוטל חרקים או דוחה חרקים.
כילות משמשות באזורים מוכי מחלות כגון מלריה, בעיקר בתצורה של מעין אוהל מעל מיטה. כדי שהכילה תהיה יעילה יש לוודא שאין בה חורים ושהיא מכסה היטב את המיטה. אסור שהכילה תונח ישירות על האדם החוסה תחתיה, שכן כך יתושים יוכלו לעקוץ בעד הכילה. כילה שצורתה עגולה מכסה את המיטה בצורה מיטבית.
כילות מיוצרות מכותנה, פוליאתילן, פוליאסטר וניילון. חרירים בגודל 1.2 מילימטר מונעים חדירת יתושים. כדי למנוע חדירת יבחושים (Ceratopogonidae), זבובוני חול וכדומה נדרשים חרירים בגודל 0.6 מ"מ. רשתות כאלו משמשות גם לכיסוי שק שינה, לאוהלים ולהצבה על מסגרות עבור דלתות רשת ורשתות לחלונות.
ניקוד סורי
ניקוד סורי הוא הניקוד המשמש בארמית נוצרית, המכונה סורית. בסורית משמשות שתי שיטות ניקוד שונות, משום ששני ענפיה העיקריים, המזרחי והמערבי, נבדלים זה מזה במספר התנועות הנוהגות בהם. מקובל להניח שהניקוד בעברית הומצא לפי דוגמת הניקוד הסורי.
כילה
בשנות ה-80 של המאה ה-20 פותחו כילות המכילות חומרי הדברה (ITNs), למניעת מלריה. במדינות רבות הן מוחלפות כיום בסוג כילות חדש ואמיד יותר (LLIN). כילות ספוגות בחומרי הדברה נמכרות במדינות היעד על ידי האו"ם, ארגון הבריאות העולמי וארגונים נוספים במחיר בסביבות 2–3 אירו. ארגונים פרטיים, כגון הקרן של ביל ומלינדה גייטס רוכשים כילות מסוג LLIN ותורמים אותן.
סקירה של 22 ניסויים אקראיים מבוקרים של ITNs הראתה כי כילות אלו מצמצמות תמותת ילדים בחמישית. באזורים בהם המלריה יציבה, התרחשות אפיזודות של מלריה לא מסובכת הצטמצמו ב-50% לעומת אי שימוש בכילות כלל, וב-39% לעומת שימוש בכילות ללא חומרי הדברה. באזורים עם מלריה לא יציבה, חל צמצום של 62% לעומת אי שימוש בכילות כלל, ו-43% לעומת שימוש בכילות ללא חומרי הדברה. המסקנה מהסקירה - מתוך 1000 ילדים המוגנים על ידי כילות ITNs, ינצלו כל שנה חייהם של 5.5 ילדים בזכות הכילות.
ניקוד סורי
ראשית הניקוד
בכתבי היד הסוריים מהמאה החמישית והשישית מופיעים שני סימני ניקוד עיקריים: (א) נקודה דיאקריטית, שמופיעה מעל או מתחת לאות; (ב) זוג נקודות אופקיות, המכונות סיימא (sǝyame). נראה שסימני ניקוד אלו התפתחו עוד במאה הרביעית, משום שבכתב יד משנת 411 כבר משתקפת מערכת שלמה ומורכבת של נקודות דיאקריטיות.
הנקודה הדיאקריטית משמשת להבחנה בין הומוגרפים. היא מוצבת מעל האות לסמן תנועה ארוכה או "מלאה" יותר, ומתחת לאות כדי לסמן הגייה קצרה או "דקה" יותר. לצורך כך דורגו התנועות על פני סקאלה: a-e-i-o-u, כאשר a נחשבה ל"מלאה" ביותר. דוגמאות:
כמו כן משמשת הנקודה הדיאקריטית בצורות פועל מסוג ܩܛܠܬ (קטלת), שכן צורות אלו יכולות לשקף הן המדבר (קטלתי) הן את הנוכח (קטלתָ) והן את הנסתרת (קטלה). נקודה מעל האות הראשונה מסמנת את צורת המדבר, ולאחר האות האחרונה (ת') את צורת הנסתרת.
התפתחות הניקוד
במהלך התקופה הביזנטית נוצר קרע בתוך הכנסייה הנוצרית המזרחית. כתוצאה מקרע זה התפלגו הנוצרים המזרחיים לשתי קבוצות: הנסטוריאנים, שרובם חיו בממלכה הפרסית ומרכזם היה בנציבין, והמונופיזיטים (יעקוביטים), שחיו באימפריה הביזנטית, ומרכזם היה באדסה. הפילוג הדתי הביא גם לפילוג לשוני: הסורית התפלגה לסורית מזרחית (נסטוריאנית), ולסורית מערבית (יעקוביטית). גם שיטת הניקוד המשיכה להתפתח אצל כל אחד מהענפים בנפרד.
הניקוד הנסטוריאני
בענף הנסטוריאני של הסורית יש שבע תנועות. לסימון תנועות אלו פיתחו המדקדקים הנסטוריאנים סימני ניקוד המורכבים כולם מנקודה בודדת או זוג נקודות. להלן סימני התנועות בשיטה זו, כפי שהם מופיעים עם האות ܒ (ב'):
הניקוד היעקוביטי
בענף היעקוביטי של הסורית יש חמש תנועות. לסימון תנועות אלו השתמשו המדקדקים היעקוביטים באותיות יווניות. להלן סימני התנועות בשיטה זו, כפי שהם מופיעים עם האות ܒ (ב'):
דוגמת ניקוד
מרכז|ממוזער|500px|טקסט מקביל בניקוד נסטוריאני (ימין) ויעקוביטי (שמאל), מתוך "תולדות משה הקדוש"
אה"מ פרינסס שארלוט (1825)
אוניית הוד־מלכותו פרינסס שארלוט (באנגלית: HMS Princess Charlotte) הייתה אוניית קו מדרגה ראשונה בעלת 104 תותחים, והרביעית שנשאה שם זה בצי המלכותי הבריטי. היא הושקה ב-14 בספטמבר 1825 בפורטסמות'.
שימשה אוניית הדגל של השייטת הבריטית-אוסטרית-טורקית, שפעלה ב-1840 לסילוק מוחמד עלי שליט מצרים מסוריה וארץ ישראל, ולקחה חלק פעיל בהפגזת העיר עכו ב-3 בנובמבר 1840.
בשנת 1843 הוצאה משירות פעיל, משנת 1858 שימשה כאוניית קליטה בהונג קונג, ובשנת 1875 נמכרה ופורקה.
רנדי רודס
רנדול ויליאם "רנדי" רודס (באנגלית: William Randall "Randy" Rhoads; 6 בדצמבר 1956 - 19 במרץ 1982) היה גיטריסט הבי מטאל, הידוע בעיקר בהשתתפותו בהרכבו של אוזי אוסבורן. בנוסף היה רודס הגיטריסט הראשון של להקת ההבי מטאל Quiet Riot.
ילדות
רודס נולד בדצמבר 1956 בבית החולים סט' גונס'-סנטה מוניקה, הצעיר מבין 3 אחים. כשהיה תינוק, אביו, ויליאם ארתור רודס עזב את אימו דולורס והתחתן שנית; מנישואיו השניים נולדו אחיו למחצה פול ודן. ויליאם שמר על קשר עם המשפחה במשך השנים. לדולורס היה מרכז למוזיקה בצפון הוליווד, קליפורניה מאז 1949; המרכז עדיין פעיל.
אחיו הגדול של רודס, דואג "קיילי" רודס, היה מתופף וזמר בלהקות שונות, ואחותו הגדולה קאטי למדה לנגן על גיטרה יחד עם רנדי באותה תקופה. רנדי התחיל לנגן בגיטרה בגיל 6 ולקח מספר שיעורים בסוגת "פולק" שבאותה תקופה נחשבה למקובלת ללמידה על גיטרה, אך לא הייתה לו את הסבלנות להמשיך וללמוד את הסגנון. אמו לימדה את רנדי מספר שיעורי פסנתר כדי שיוכל בעתיד לקרוא תווים וללמוד מוזיקה לעומק. בגיל 12 רנדי החל להתעניין במוזיקת רוק ובעיקר בנגינה על גיטרה חשמלית וכן לקח שיעורי גיטרה רנדי למד אצל סקוט שלי (Scott Shelly) במשך כמעט שנה עד ששלי פנה לאימו של רנדי ואמר לה שהוא אינו יכול ללמד את רנדי שום דבר חדש מכיוון שרנדי למד כל דבר שהוא ידע. בגיל 14 רנדי הקים את להקתו הראשונה, Violet Fox (על שמה האמצעי של אמו) יחד עם אחיו דואג על התופים. הלהקה הייתה קצרת ימים ופעלה כ-5 חודשים.
רנדי היה בעוד מספר להקות בילדותו כמו The Katzenjammer Kids וMildred Pierce יחד עם חברו הטוב קלי גרני, הבסיסט לעתיד של Quiet Riot שלמד נגינה אצל דולורס. רנדי וקלי גרני ניגנו יחדיו באזור ברבנק במסיבות עד שהקימו את להקת Quiet Riot ב-1976.
בשנת 1976 הוקמה להקת Quiet Riot עם הסולן קווין דוברו (Kevin DuBrow) והמתופף דרו פורסיט, רנדי על גיטרה מובילה וקלי גרני על גיטרה בס והוציאה שני אלבומים: Quiet Riot 1 וQuiet Riot 2 דרך חברת  CBS/Sony Records היפנית; האלבומים הופצו ביפן וזכו לביקורות חיוביות. הלהקה צברה פופולריות בסצנת המועדונים של לוס אנג'לס והחלה להופיע במועדונים כמו The Starwood וWhisky a Go Go ובמסיבות באזור ברבנק. למרות שזכתה להכרה אזורית, הלהקה לא הצליחה להגיע להצלחה מסחרית משמעותית.
בשנות השתתפותו בלהקת Quiet Riot החל רנדי ללמד גיטרה במרכז המוזיקה של אמו והחדר שבו לימד שמור עד היום במצבו המקורי. רנדי לימד לעיתים קרובות 6 שעות ביום בשיעורים בני חצי שעה עם סטודנט אחד בכל פעם וניגן בלילות עם הלהקה.
הקריירה עם אוסבורן
ב-1979 סולן להקת "בלאק סבאת'" לשעבר אוזי אוסבורן רצה לחדש את הקריירה שלו. הבסיסט דנה סטראם הציע לרנדי לעבור מQuiet Riot ללהקתו של אוסבורן. רודס ואוסבורן הגיעו לאנגליה במרץ 1980 כדי לעבוד על אלבומם החדש. הלהקה נכנסה לאולפנים כדי להקליט את אלבומם החדש "Blizzard of Ozz" שממנו יצא הסינגל "Mr. Crowley" והלהיט "Crazy Train", שממשיכים עד היום להישמע בהופעות.
המוות
ב-19 במרץ 1982 הלהקה הייתה בדרכה לפסטיבל באורלנדו, פלורידה. הלהקה עצרה למנוחה אחרי נסיעה ארוכה באחוזה של מנהל חברת הנסיעות ג'רי קלאון. הנהג אנדרו איקוק לקח את רודס ואת מעצבת השיער רייצ'ל ינגבלוד לטוס במטוס קטן ללא רשות. במהלך הטיסה אנדרו החליט לטוס מעל האוטובוס שבו ישנו חברי הלהקה. המטוס חג מעל האוטובוס שלוש פעמים, אך בפעם הרביעית אנדרו פנה פנייה חדה ונכנס לתוך האחוזה של ג'רי קלאון. איש מיושבי האחוזה לא נפצע אך רודס, רייצ'ל ואנדרו מתו במקום. בנתיחה אחר המוות התגלה כי בדמו של אנדרו איקוק נמצאה כמות של סם קוקאין.
משולש ברמודה
משולש ברמודה הוא אזור באוקיינוס האטלנטי שצורתו משולשת, וקודקודיו הם איי ברמודה בצפון, החוף המזרחי של פלורידה במערב, ופוארטו ריקו בדרום. שטחו של המשולש כ-1,000,000 קילומטרים רבועים. המשולש הוא אזור עתיר-תחבורה, שנקשרו בו מספר תאונות שנחשבות לטענת מספר אנשים לא מוסברות; המפורסמת בהן היא היעלמותם של חמישה מפציצים אמריקניים בטיסת אימון שגרתית בדצמבר 1945, שנודעה כ"טיסה 19".
בעקבות התאונות נפוצו שמועות הטוענות שיש באזור כוח מסתורי הגורם להיעלמותם של כלי שיט וכלי טיס העוברים בו. בין ההסברים הפסבדו-מדעיים שהוצעו ל"תעלומה", כביכול, של משולש ברמודה, נמנו שדה מגנטי לא מוכר המושך מתכות לים, חוצנים השוכנים באזור או עיוותי זמן מדומים. משמר החופים האמריקאי ביטל את הטענות, בציינו שמספר התאונות אינו חריג בהתחשב בנפח התחבורה הימית והאווירית באזור, וכך קבע גם המדען האוסטרלי ד"ר קארל קרושצ'לניקי החקר את הנושא.
ספרו של ברליץ
את עיקר פרסומו של "משולש ברמודה" הקנו לו תיאוריו של צ'ארלס ברליץ בספרו "משולש ברמודה" (1974). בספר מתוארים מקרי היעלמות מסתוריים רבים של ספינות ומטוסים, ובפרט היעלמותה של "טיסה 19".
מבקריו של ברליץ האשימו אותו ואת האחרים בניפוח ההיבטים ה"מסתוריים" של חלק מן המקרים, וטענתם היא כי במשולש ברמודה אין יותר "היעלמויות" באופן מסתורי מאשר בכל שטח דומה באוקיינוס. אחת הראיות לכך היא שחברת הביטוח לויד'ס אוף לונדון קבעה כי "המשולש" אינו מסוכן יותר מכל שטח אוקיינוס אחר, והיא אינה גובה תעריפי ביטוח חריגים על מעבר באזור זה. גם רשומות משמר החופים של ארצות הברית מאששות קביעה זו.
"מסתרי משולש ברמודה: הפתרון"
לארי קוש, שהיה ספרן באוניברסיטת אריזונה בזמן שטיסה 19 נעלמה, התחיל להתעניין בנושא משום שסטודנטים רבים באו אליו בחיפוש אחר מידע על משולש ברמודה. הוא החל בחקירה נמרצת ונרחבת משלו, תוך שהוא בודק את הדיווחים המקוריים, ובסופו של דבר פרסם את ממצאיו ב-1975 בספר "מסתרי משולש ברמודה: הפתרון".
מחקרו של קוש גילה כמה סתירות בין תיאוריו של ברליץ לבין הצהרות של עדי ראייה ואנשים אחרים שהיו מעורבים באירועים המתוארים. הוא ציין כמה מקרים בהם ברליץ התעלם ממידע מאוחר אך רלוונטי. כך, למשל, היעלמותו של שייט היאכטות דונלד קרואוהרסט, אשר הקיף את העולם, נרשמה כתעלומה, על אף שיש ראיות שקרואוהרסט בדה את סיפור מסעו, ושיומנו מעלה חשד כבד להתאבדות. אניית-מטען אשר ברליץ מספר כי נעלמה ללא עקבות שלושה ימים לאחר שהפליגה מנמל באוקיינוס האטלנטי אמנם נעלמה, אך שלושה ימים לאחר שהפליגה מנמל באותו שם באוקיינוס השקט. קוש טוען כי אחוז גדול מהתקריות שנזקפו לחובת השפעתו המסתורית של משולש ברמודה אירעו למעשה הרחק מגבולותיו.
קוש הגיע לכמה מסקנות:
אף על פי שספרו של קוש ייצר איזון ספקני לספרו של ברליץ, עדיין משולש ברמודה ממשיך ליצור הילה ומסתורין בקרב אנשים רבים, והוא מהווה כר פורה לספרות ולאתרים העוסקים בתעלומה.
טיסה 19
האירוע הידוע ביותר ממשולש ברמודה הוא אובדנה של טיסה 19, קבוצה של חמישה מפציצים של הצי של ארצות הברית שיצאו לטיסת אימון מבסיס בפורט לודרדייל שבפלורידה ב-5 בדצמבר 1945. לפי ברליץ, היו בטיסה טייסים מנוסים שנעלמו לחלוטין לאחר שדיווחו על כמה תופעות ויזואליות משונות. יתרה מזו, ברליץ טוען שהיות שהמפציצים מדגם TBM אוונג'ר נבנו כך שיצופו למשך זמן רב, הם היו צריכים להתגלות ביום המחרת בהתחשב בכך שדווח על ים שקט. אולם, לא זו בלבד שהמפציצים לא נמצאו, גם מטוס חיפוש והצלה של הצי שנשלח בעקבותיהם אבד לבלי שוב. כדי להוסיף על המסתורין, בדיווח של הצי על התקרית נרשם כי התאונה נגרמה מ"סיבות או גורמים בלתי-ידועים".
בתיאור של ברליץ ישנן כמה טעויות וכמה פרטים חשובים הושמטו ממנו. טיסה 19 יצאה בשעה 14:10. הייתה זו טיסת אימונים: כל הטייסים, למעט המפקד, היו מתלמדים. ניכר כי המפקד התבלבל בשלב מוקדם של הטיסה. בשיחת אלחוט ציין המפקד כי המצפנים שלו אינם פועלים וכי הם טסים מעל קבוצת איים קטנה - הם הניחו כי אלה איי פלורידה קיז, מה שגרם להם לחשוב שהם סטו מאוד מנתיבם והיו הרחק ממערב ליעדם. שיחזור מאוחר הראה שהאיים האלה היו, קרוב לוודאי, מטרת ההפצצה שלהם, הרחק ממזרח לפלורידה קיז. אך המפקד, אשר חשב שהוא ממערב ומדרום לפלורידה, ניווט את המטס עוד יותר צפונה. בינתיים החמירו תנאי מזג האוויר, וקשר האלחוט הפך מקוטע. הטייסת הייתה, למעשה, בלב ים הרחק ממזרח לחצי האי פלורידה. הקשר האחרון עם טיסה 19 נשמע בשעה 18:20, כאשר הדלק במטוסים כבר הלך ואזל. הטייסים הסכימו ביניהם מראש שכולם ינחתו יחדיו נחיתת-אונס בלב הים הסוער כאשר הדלק יאזל באחד המטוסים.
ב-17:50 הצליחו בבסיס לאתר את מיקום המטוסים ממזרח לחופי פלורידה המרכזית, אך לא ניתן היה להשיג את הטייסים בקשר ולהעביר להם מידע זה. מטוס כבד נשלח מיד לעזור למטוסים לנווט בחזרה, ועוד שני מטוסים הצטרפו מאוחר יותר לחיפוש. בינתיים ירדה החשיכה, ומזג האוויר לא השתפר. החיפוש אחר ניצולים מטיסה 19 המשיך כל אותו לילה וכל יום המחרת, ללא הועיל. אך אין כל פלא בכך: למטוסים לא היה סיכוי רב לשרוד נחיתה בים סוער. מטוס החיפוש שאבד היה אחד משני מטוסי מרטין מארינר אשר נשלחו לאזור החיפושים. שמו של המארינר נודע לשימצה כ"פצצה מעופפת" או "מכל גז מעופף", וכמעט ודאי שהתפוצץ באוויר. צוותה של אניית-סוחר דיווח על פיצוץ באוויר, ועל מעבר דרך מה שהם סברו שהוא כתם שמן ושברי מטוס צפים, אף שלא משו מאומה מהים. התיאור מספק הסבר סביר לגורלו של מטוס החיפוש הנעדר. המארינר השני הגיע לאזור החיפושים בזמן.
מכאן נובע שהתמונה שצייר ברליץ, של טייסת מאוישת בטייסים מנוסים הנעלמת באחר-צהריים בהיר אחד, אינה מדויקת. הייתה זו טיסה של מתלמדים אשר נאלצה לבצע נחיתת-אונס בלב ים סוער ובלתי-מוכר בחשכת לילה. אשר לדיווח של הצי, הדו"ח המקורי תלה את האשם בתאונה בטעותו של המפקד, אך אמו לא הייתה מוכנה לשאת זאת, ומתוך התחשבות בה שונה נוסח הדו"ח.
פרוקטוז
פֿרוקטוז (Fructose), הקרוי גם סוכר פירות, הוא חד-סוכר, שמצוי בסוגי מזון רבים. השם הכימי הרשמי של התרכובת הוא Levulose. פרוקטוז מהווה אחד מסוכרי הדם החשובים, יחד עם גלוקוז וגלקטוז. סוגי המזון הבאים מכילים כמות ניכרת של פרוקטוז (בדרך כלל יחד עם גלוקוז וסוכרוז): בנוסף, פרוקטוז נגזר במהלך העיכול בגוף מסוכרוז, שהוא דו-סוכר המורכב מגלוקוז ומפרוקטוז. בתא פרוקטוז מפורק כחלק מתהליך הגליקוליזה לקבלת מולקולת ה-ATP עתירת האנרגיה. לחלופין, התא מכיל אנזימים אשר יכולים להפוך פרוקטוז לגלוקוז ולאחר מכן לאגור את הגלוקוז בצורת גליקוגן.
האינדקס הגליקמי (GI) של פרוקטוז (32) נמוך בהשוואה לסוכרוז, בזכות המסלול המטבולי הארוך שהוא עובר בשלב פירוקו בכבד. פרוקטוז גם מתוק יותר מסוכרוז בכ-15-80%. לכן, יש הממליצים על פרוקטוז לחולי סוכרת. מנגד, במחקרים שנעשו על מכרסמים נמצא כי תזונה עתירת-פרוקטוז מובילה לעמידות לאינסולין וכן קשורה במספר פתולוגיות נוספות (להלן, השלכות בריאותיות), ומכאן שאינו מומלץ לחולי סוכרת.
מבנה מולקולרי
פרוקטוז הוא חד-סוכר, בעל נוסחה כימית הזהה לגלוקוז, אך בעל מבנה שונה ממנו – גלוקוז ופרוקטוז הם איזומרים. בעוד גלוקוז בעל קבוצת אלדהיד על פחמן 1 ולכן הוא אלדוז, פרוקטוז הוא קטוז כיוון שהוא מכיל קבוצת קטון. השינוי במבנה הוא שגורם לכך שפרוקטוז מתוק יותר מגלוקוז. פרוקטוז שייך למשפחת ההקסוזות (Hexose) – סוכרים בעלי 6 פחמנים, כמו בגלוקוז קיימות 4 צורות סטריאואיזומריות של פרוקטוז – שילובים של אלפא ובטא, D ו-L. בתמיסה מתקיים שיווי משקל בין בצורה הפתוחה ל-2 צורות טבעתיות: צורה מחומשת (fructofuranose) הנוצרת מתגובת קבוצת הOH שעל פחמן 5 עם הפחמן הקרבונילי (מספר 2) וטבעת משושה (fructopyranose) הנוצרת מתגובה של OH שעל פחמן 6 עם פחמן 2. בתמיסה יהיו כ 70% מהמולקולות בטבעת משושה ו-22% כטבעת מחומשת. בדו סוכרים הוא נמצא לרוב במבנה של טבעת מחומש (פוראנוז).
השלכות בריאותיות
על מנת לעבור בזרם הדם, נזקק פרוקטוז לגלוקוז. המעבר נעשה דרך מסלול ה-GLUT. לכן, בהיעדר גלוקוז, פרוקטוז אינו נספג היטב, ועודפיו מועברים אל המעי, שם בין השאר הוא עשוי לתרום להיווצרות גז ולהתייבשות. מכך עלולות להיווצר תופעות שליליות נוספות, כגון כאבי בטן, שלשולים ואף טחורים, הכול בתלות במזון נוסף שנצרך על ידי הגוף.
פרוקטוז נקשר לא מעט גם להשמנת יתר ורמות LDL וטריגליצרידים גבוהות מן הרגיל. תת ספיגה של פרוקטוז היא הפרעת עיכול נפוצה אשר משפיעה על עד כ-30% מהאוכלוסייה במדינות המערב, ישנן השערות ששכיחות התופעה במדינות אסיה נמוכה יותר אך עדיין יחסית גבוהה, עד כ-10%.
קאפהד
קאפהד (באנגלית: Cuphead) הוא משחק וידאו, שנוצר על ידי סטודיו StudioMDHR הקנדי. במשחק זה הדמות הראשית, קאפהד (Cuphead), יחד עם אחיו מאגמן (Mugman), נלחמים בסדרה ארוכה של בוסים במטרה לשלם חוב לשטן. המשחק שואב השראה מסגנון האנימציה של שנות ה-30 וה-40, בדומה לסרטיהם של וולט דיסני ומקס פליישר, שהם בעלי אופי סוריאליסטי.
המשחק הופץ לפלטפורמות Xbox One ו-Microsoft Windows ב-29 בספטמבר 2017, וב-2019 יצא לנינטנדו סוויץ'. בעקבות סגנון האנימציה, האומנות ורמת הקושי הגבוהה של המשחק, הוא זכה להצלחה ביקורתית ופרסומית, ומכר למעלה מ-2 מיליון עותקים בסוף 2017.
ב-9 ביולי 2019 נטפליקס הודיעה שהיא תפיק סדרת טלוויזיה המבוססת על המשחק, כאשר היא תתמקד בהרפתקאות של קאפהד ומאגמן ברחבי עולם המשחק. הסדרה, הנקראת "המופע של קאפהד!" יצאה לאור ב-18 בפברואר 2022. הסדרה דובבה למספר שפות, בין היתר גם לעברית. העונה השנייה של המופע של קאפהד הוכרזה ב־10 ביוני ויצאה ב־19 באוגוסט. והסדרה נגמרה בעונה השלישית שיצאה בסוף שנת 2022
יצירת המשחק
המשחק צויר ביד ונצבע במחשב, במטרה ליצור מראה אותנטי של אנימציה משנות ה-30. לדוגמה, אחת הדמויות במשחק מוצגת ב-24 פריימים לשנייה וחלק מהבוסים מבוססים על סרטון ישן משנות ה-30 בשם "!Swing You Sinners". המראה של קאפהד מבוסס על דמותו של מיקי מאוס, מאגמן מבוסס ככל הנראה על דמותו של אוסוולד הארנב, ומיס צ'אליס מבוססת ככל הנראה על מיני מאוס. בוסים רבים במשחק מתבססים על דמויות אחרות מעולם הגיימינג, עולם הקומיקס וכן מעולם האנימציה.
המשחק הוצג לראשונה בשנת 2014 בתערוכת E3. זמן קצר לאחר מכן הוא יצא גם למערכות הפעלה נוספות כמו MacOs, לינוקס, ול-Nintendo Switch. המשחק לא יצא לסוני פלייסטיישן בשל סכסוך בין יוצריו לבין מנהלי חברת סוני אבל יצא לאחר מכן בסוף יולי 2020 גם לפלייסטיישן.
סגנון משחק
ז'אנר המשחק הוא משחק פעולה מסוג Run N Gun ("לרוץ ולירות"), כלומר משחק המבוסס על ירי בלתי פוסק באויבים וריצה. קאפהד מצריך זריזות וכושר תמרון גבוה מן השחקן. הפעולות היחידות אותן השחקן יכול לבצע הן: תנועה שמאלה או ימינה, קפיצה רגילה, ירי וקפיצת דאש (Dash). קפיצת הדאש מאפשר לשחקן לנוע במהירות שמאלה או ימינה לפרק זמן קצר וכך להתחמק במהרה ממכשולים או מקליעים. כמו כן השחקן יכול לבצע קפיצת פרי (Parry) - קפיצה זו מושגת כאשר השחקן מבצע קפיצה כפולה על עצמים בצבע ורוד. מרבית הבוסים במשחק זורקים ומטילים לעבר השחקן מכשולים ועצמים שונים, חלקם במתכוון הם בצבע ורוד כדי לאפשר לשחקן לבצע פרי, כלומר קפיצה כפולה שמחזירה לעבר האויב את העצמים הוורודים לכיוונו.
בשונה ממשחקי ראן אן גאן אחרים, ניתן לעבור חלק מן השלבים מבלי לירות בכלל לעבר האויבים. הדבר מצריך דייקנות רבה והימנעות ממכשולים. שחקן שיבצע את כל שלבי הראן אן גאן מבלי לירות יזכה באפשרות מיוחדת במשחק: לראות את המשחק בצבעי שחור-לבן בלבד. כמו כן, ביכולתו של השחקן לרכוש כלי נשק שונים וביניהם נשק המתביית על האויבים ואינו מצריך כיוון מדויק וירי בקו ישר. ישנם כלי נשק שמאפשרים לשחק לירות אחורנית ואחרים מאפשרים פגיעה באויבים ממרחק רב יותר.
מהלך המשחק
השחקן נע על מפה מצוירת ובה דמויות איתן ניתן לתקשר וכן אזורי קרבות. מפת המשחק מחולקת לארבעה אזורים: אי אינקוול ראשון, אי אינקוול שני, אי אינקוול שלישי ולבסוף קזינו השטן (בDLC התווסף למשחק גם אי אינקוול רביעי). הדמויות על גבי המפה נותנות טיפים לשחקן כיצד לנצח את הבוסים וחלקן נותנות מטבעות זהב. כמו כן ברחבי המפה ישנן דרכים מוסתרות ומטבעות זהב נסתרים. בכל אחד מן האיים הראשונים ישנה חנות ובה דמות של חזיר המוכר לשחקן כלי נשק מיוחדים תמורת זהב, דוגמת נשק המתביית על היריב או נשק חזק הפועל רק בטווח קצר. כל כניסה לאזור קרב מתחילה שלב מול בוס במשחק.
ניתן לשחק כל שלב ברמה קלה (פשוטה) או רגילה. לאחר סיום המשחק כולו ניתן לשחק את כל המשחק מחדש ברמה קשה. הרמה הקלה מיועדת רק כדי "להכיר" את הבוס ואת דרכי ההתגוננות שלו, סיום של שלב ברמה קלה לא מעניקה לשחקן את נשמת הבוס לה הוא זקוק. סיום של שלב ברמה רגילה ומעלה מוביל להצבת דגל עם סמל של ספל המסמן שהשלב הושלם כהלכה.
עלילת המשחק
קאפהד ואחיו התאום מאגמן הם שני ספלים החיים באי אינקוול (Inkwell Isle) בלי דאגות. קאפהד הוא שובב ואנרגטי ותמיד מסתבך בצרות אך אחיו מאגמן מעט שקט, רגוע ומחושב יותר ממנו. שני הספלים חיים תחת השגחתו של סבא שלהם, זקן - קנקן שתמיד הזהיר אותם שלא להתרחק יותר מדי מהבית. יום אחד שני האחים הלכו לאיבוד והגיעו בטעות לקזינו של השטן, הם נכנסים לשם ומתחילים להמר. לאחר רצף ארוך של ניצחונות, השטן בכבודו ובעצמו מציע לאחים עסקה: אם הם יזכו בעוד סיבוב אחד, הם יקבלו את כל הכסף שבקזינו, אבל אם הם יפסידו; השטן יקבל את הנשמות שלהם. קאפהד שמסונוור מהכסף, לא חושב פעמיים ומטיל את הקוביות בעוד שמאגמן מנסה לעצור אותו אך לשווא. התוצאה שהתקבלה הייתה דאבל אחד (תוצאה שנקראת בשפת הקזינו עיני נחש – Snake Eyes) שזו התוצאה הכי נמוכה שיכולה להתקבל, והשטן דורש את הנשמות שלהם. שני האחים מתחננים שלא ייקח את נשמותיהם, והוא מסכים לעשות איתם עסקה חדשה: הוא מבקש מהם לטייל ברחבי האיים של אינקוול ולאסוף עד למחרת בערב את חוזי הנשמות של התושבים באי (כל תושב כזה הוא בוס במשחק) על מנת לשלם את חובם לשטן, ומבקש מהעוזר האישי שלו ומנהל הקזינו, קינג דייס (King Dice), לעקוב אחריהם ולוודא שהם עושים את עבודתם כראוי ואוספים את החוזים מכל תושבי האי ולא לתת להם להמשיך לאי הבא אם הם לא. קאפהד ומאגמן מספרים זאת לסבא שלהם והוא נותן להם שיקוי מיוחד שמאפשר להם לירות מהאצבעות ועוד כוחות אחרים. שני האחים מטיילים ברחבי האי ואוספים את חוזי הנשמות של 17 בוסים (5 במפה הראשונה, 5 במפה השנייה, 7 במפה השלישית) עד שלבסוף הם מגיעים לקינג דייס, הוא חושף לפניהם שגם לו יש חוב לשטן ולכן הם מחויבים לקחת את נשמתו, לאחר שהם מביסים אותו ואת הצבא שלו, הם מגיעים לשטן והוא מבקש מהם את החוזים ולהצטרף לצוות שלו; מה שלאחר מכן תלוי בבחירת השחקן, אם הוא מסכים, קאפהד ומאגמן הופכים למשרתים של השטן, במקום קינג דייס שפוטר מיד לאחר תבוסתו, והוא נכשל בשלב (השחקן יכול לעשות את השלב שוב ושוב) אך אם הוא מסרב, קאפהד ומאגמן נלחמים בשטן בתור הבוס הסופי עד שהם מביסים אותו. לאחר כניעת השטן האחים שורפים את החוזים ובכך פוטרים את התושבים מחובותיהם לשטן וכל התושבים מריעים לקאפהד ומאגמן על מעשה הגבורה שלהם.
בDLC מיס צ'אליס, מאגמן וקאפהד מגיעים לאי הDLC כדי לאסוף מצרכים לשף סאלטבייקר בשביל שיכין את הוונדרטארט (Wondertart) שיהפוך את מיס צ'אליס לרגילה ולא לרוח, הם נלחמים בבוסים באי ואוספים מצרכים עד שהחבורה מגלה מרתף מתחת למאפיה של סאלטבייקר ששם הוא מגלה את התכנית הזדונית שלו שכדי להכין את הוונדרטארט ולהביא המון לקוחות למאפיה הוא צריך מתכון סודי אחד אחרון, נשמה אנושית ולכן הוא חוטף את הדמות שהשחקן משחק איתה והשחקן נאלץ לשחק עם דמות אחרת כדי להציל את הדמות החטופה. בסוף הקרב המאפיה של שף סאלטבייקר מתמוטטת והשף נעצר ונשלח לעבודות שירות ברחבי האי, אחרי שהשנת שירות שלו נגמרה הוא מחליט לבנות מחדש את המאפיה ולהכין לכולם עוגות כמחוות סליחה.
סוגי בוסים
לכל בוס ומיני-בוס טכניקת משחק משלו, בוס אחד יורק קליעים מפיו, אחר זורק סכיני הטלה ואילו בוס אחר זורק חפצים כבדים לעבר השחקן. כל שלב מצריך מהשחקן שינון של מהלכי הבוס ודרכי התקיפה שלו. לכן, למשל קיימת רמה קלה בתחילת כל בוס, כדי לשחק ברמה יותר קלה ולהתרגל להתקפות של הבוס. (אם גומרים את הבוס ברמה הקלה לא מקבלים את תעודת הנשמה שלו). מעבר שלב מצריך זריזות ידיים, מהירות תגובה ותנועה רבה בכל הכיוונים על המסך, אין אפשרות לעבור שלב כלשהו רק על ידי עמידה במקום וירי. הבוסים גדולים מאוד ותופסים חלק נכבד מן המסך במתכוון כדי להבליט אותם מול כלי הנשק והעוזרים שלהם. כאשר פוגעים בהם צבעם מהבהב מאט לגוון לבן והטילים שפגעו בו נעלמים וכך השחקן יודע שהוא פוגע בבוס כהלכה. אורך שלב ממוצע במשחק עומד על כשתיים וחצי דקות, במהלכם השחקן יכול להיפסל לכל היותר 3 פעמים. מעל לשלוש פסילות ועל השחקן להתחיל את השלב מחדש. ישנה אפשרות לרכוש לב/2 לבבות נוספים ואז ניתן להיפסל לכל היותר 4/5 פעמים בשלב, אך כדי ליצור איזון כוח הירי של השחקן נחלש מעט. בנוסף, אם השחקן משתמש במיס צ'אליס הוא מקבל 4 חיים בתחילת השלב במקום 3.
מפה ראשונה - היער של אינקוול
חבורת השורש (The Root Pack) - שלושה ירקות שורש שמרכיבים יחד את הבוס הראשון במפה הראשונה ובמשחק בכלל. לכל אחד מהם יש יכולת מיוחדת משלו:
סאל ספאדר (Sal Spudder) - תפוח אדמה והבוס הראשון בחבורת השורש. ככל הנראה אוהב לאכול אדמה ותולעים, אולי מעצבן אותו רוב הזמן מפני שהוא כל הזמן בוכה, הוא ממורמר רוב הזמן ומחייך לעיתים רחוקות.
מפה שנייה – פארק השעשועים של אינקוול
הברונית וון בון בון (Baroness Von Bon Bon) - מלכת הממתקים והבוסית הראשונה במפה השנייה והשישית במשחק כולו, וחברה בצוות הקרקס יחד עם דג'ימי הגדול ובפי הליצן, שכנראה מאוהב בה, אף על פי שהיא רואה בו רק ידיד. היא מאוד נועזת עקב היותה דמות סמכותית, ונוטה להפגין זעם רב בכל פעם שהתאומים מביסים את אחד המשרתים שלה. היא גם נראית כדרמה קווין לא קטנה, עקב כך שהיא בוכה בכי מר לאחר תבוסתה, אך עם זאת היא מתוקה, אימהית ודואגת, לפי הנאמר בסוף הטוב. אחת משש הדמויות הנשיות במשחק. חברה של רומור האניבוטומס וסאלי סטייג'פליי, ומחבבת את גרים מאטצ'סטיק. בסדרה מתנהגת בצורה קריפית למדי, וצוין שהיא אוכלת רק דברים מתוקים, והיא מפתה את קאפהד לאכול מכל הממתקים שלה בתנאי שהוא לא יגלה לאף אחד ולא יטעם את וויפט קרימפאפ. לאחר שקאפהד מזמין את מאגמן וזה טועם את וויפט קרימפאפ הברונית הופכת את קאפהד לסוכריית גומי ואת מאגמן לעוגייה ומנסה לאכול אותם.
וויפט קרימפאפ (Whippet Creampup) – עוגה והטירה של הברונית וון בון בון, שרואה אותה לא רק בתור הבוסית שלו, אלא גם בתור אמא שלו.
קרנל וון פופ (Karnel Von Pop) - סוכריית תירס והמשרת השני של הברונית וון בון בון.
מפסקי צ'רניקוב (Muffsky Chernikov) - מאפין והמשרת השלישי של הברונית וון בון בון.
סמל ג'מבו גאמבול (Sergent Jumbo Gumball) - מכונת מסטיקים והמשרת הרביעי של הברונית וון בון בון.
סר וופינגטון השלישי (Sir Waffington III) - ופל בלגי מעופף והמשרת החמישי של הברונית וון בון בון.
דג'ימי הגדול (Djimmi The Great) - ג'יני והבוס השני במפה השנייה והשביעי במשחק כולו, וחבר בצוות הקרקס יחד עם הברונית וון בון בון ובפי הליצן, שנראה כחבר הטוב ביותר שלו. נהנה ללעוג לתאומים בעזרת המריונטה שלו, פאפהד, שלעיתים הוא מתואר כ'אבא' שלו. מעריצי המשחק טוענים שבנוסף להיותו ג'יני, הוא משתמש בכדור בדולח, קורא בקפה ובעלי תה, וקורא בכפות ידיים. דג'ימי ככל הנראה ממוצא ערבי כלשהו, לא ניתן להגיד בוודאות איזה, אבל יש חיזוקים רבים לזה שהוא מצרי. אחת משבע הדמויות האגדיות במשחק. בקרב איתו מופיעות ברקע המסך פירמידות, במתקפה הראשונה שלו הוא נע על מרבד קסמים וזורק על השחקן תכשיטים ופגיונות, במתקפה השנייה שלו הוא הופך לטוטם, במתקפה השלישית שלו הוא הופך לסרקופג, במתקפה הרביעית שלו פאפהד מגיע ובמתקפה האחרונה שלו הוא מסובב פירמידות מסביב לשחקן.
פאפהד (Cuppet) – בובת מריונטה בדמותם של קאפהד ומאגמן הנשלט על ידי דג'ימי, שכל מטרתו הוא ללעוג לתאומים. לעיתים מתואר כ"בנו" של דג'ימי. אין לו קווי אישיות נרחבים אבל הוא יכול "לדבר" (במסך המוות של המתקפה הרביעית של דג'ימי רואים את פאפהד, והכיתוב למטה הוא הדיבור שלו).
בפי הליצן (Beppi The Clown) - ליצן והבוס השלישי במפה השנייה והשמיני במשחק כולו, וחבר בצוות הקרקס יחד עם הברונית וון בון בון, בה הוא מאוהב בסתר, ודג'ימי הגדול, שנראה כחבר הטוב ביותר שלו. בדומה לתאומים בפי הוא שובב ואוהב לצחוק, ובכל אחד ממסכי המוות שלו הוא מספר בדיחה שלועגת לתאומים. מעריצים טוענים שבנוסף לליצנות, יש לו כמה תחביבים אחרים, ביניהם: קריאת רומנים, ציור, משחקי שולחן, פינג פונג, עשיית מטלות בית (כמו כביסה וכלים) וטיפול בחיות המחמד שלו, בינו לבין גרים מאטצ'סטיק יש יריבות ותחרות על ליבה של הברונית וון בון בון, אבל אין ביניהם שנאה מוחלטת ולפעמים הם מבלים יחד וקוראים לעצמם חברים. במהלך הקרב איתו הוא נלחם עם מכונית מתנגשת, הופך לבלון, רוכב על סוס קרוסלה והופך למתקן טרנטולה. בקרב איתו מופיעה רכבת הרים שאמורה להפריע לשחקן. המשרתים שלו הם:
ג'רי המתנגש (Bumper Car Jerry) - מכונית מתנגשת ומשרתו של בפי.
צ'ארלי הסוס (Charlie The Horse) - סוס ירוק (צהוב בחלק מהזמן). משרתו של בפי, וככל הנראה גם חיית המחמד שלו. לאחר תבוסתו בפי מתחיל לבכות, ונופל מגבו של צ'ארלי ומתחיל בפייס הבא שלו (ברמה הקלה בפי פשוט ייבכה ולא ייפול מגבו של צ'ארלי).
כדורי פינגווין (Penguin Balls) - פינגווינים ירוקים, לאחר שבפי הופך למתקן טרנטולה הוא יורק אותם והם מונעים מהשחקן לעבור על הרצפה אלא רק על המעברים המיוחדים.
וולי ווארבלס (Wally Warbles) - ציפור כחולה עם ראש אדום ממין זכר שתקועה בתוך שעון קוקייה והבוס הרביעי במפה השנייה והתשיעי במשחק כולו. טיפש. יחד עם סאלי סטייג'פליי, הוא אחד משני הבוסים היחידים שהם בעלי משפחה - יש לו בן, לא ידוע מי היא אשתו/זוגתו, אבל יכול להיות שלגוזל שלו בכלל אין אם והוא עצמו מעולם לא היה נשוי או במערכת יחסים רומנטית. נוסף על כך הוא אבא דואג מאוד, בהתחשב בעובדה שבמהלך הקרב הוא עסוק יותר בהגנה על בנו מאשר החוזה שלו. אחד מתשעת הבוסים שהם בעלי חיים, חבר של גרים מאטצ'סטיק.
הבן של וולי ווארבלס (Willy Warbles) - אפרוח כחול עם ראש אדום בתוך קן קטן ובנו של וולי, לא ידוע מי היא אמו, אף על פי שיכול להיות שאין לו אמא. בניגוד לאבא שלו, הוא גאון מרושע. עוזר לאבא שלו להילחם, ובוכה בכי מר לאחר שקאפהד ומאגמן מביסים אותו, לאחר שהבין שאביו עומד למות ואפילו הוא לא יכול לעזור לו.
ציפורי רפואה (Medical Birds) - זוג ציפורים הקטנות בהרבה מוולי ווארבלס ומהבן שלו, נושאים את וולי בהתקפה האחרונה שלו. לאחר תבוסתו מתבלים את וולי על מנת לבשל אותו, מה שאומר שהם קניבלים.
גרים מאצ'סטיק (Grim Matchstick) - דרקון ירוק והבוס החמישי במפה השנייה והעשירי במשחק כולו. חברותי, טוב לב וביישן, ובדומה לאולי בולב מלהקת השורש, גם הוא לא ממש רוצה לפגוע בקאפהד ובמאגמן, ובכל מסך מוות שלו הוא אומר שהוא מתחרט על שהוא פגע בהם ושהוא רק רצה לשחק, ובדומה להם גם הוא ילדותי למדי. מגמגם כשהוא מדבר, בהמשך נוספים לו שני ראשים והראש האמצעי שלו הופך ללהביור. אחד מתשעת הבוסים במשחק שהם בעלי חיים. אחת משבע הדמויות האגדיות במשחק. בינו לבין בפי הליצן יש יריבות ותחרות על ליבה של הברונית וון בון בון, אבל אין ביניהם שנאה מוחלטת ולפעמים הם מבלים יחד וקוראים לעצמם חברים. חבר טוב של וורנר וורמן וְווֹלִי ווארבלס ומחבב את הברונית וון בון בון. הופיע בסדרה לזמן קצר בו שרף את פורקריינד לאחר שקאפהד ומאגמן נתנו לו ביצת דרקון ששיכת לו.
חיילי הלהבה (Flame Minions) - להבות היוצאות מגרונו של גרים ומשמשות כמשרתים שלו, המפקד שלהם חובש כובע ומחזיק גפרור בידו.
מפה שלישית – העיר הגדולה של אינקוול
רומור האניבוטומס (Rumor Honeybuttoms) - דבורה מלכה, המתוארת לפעמים כמנהיגה באי אינקוול והבוסית הראשונה במפה השלישית והבוסית האחת עשרה במשחק כולו. מתוארת כבוסית החכמה ביותר במשחק. בדומה למלכת דבורים אמיתית היא עסוקה יותר בהגנה על הדבש בכוורת מאשר במלחמה על הנשמה שלה. נראה שהיא גם מתעניינת בכישוף, בהתחשב בעובדה שהיא משתמשת בספר לחשים כדי לקבוע מה תהיה המתקפה הבאה שלה. הופכת בהמשך לכדור הריסה ולמטוס. לפי האתר הרשמי של המשחק אין לה שם רשמי, אבל במשחק עצמו קוראים לה רומור האניבוטומס. אחת משש הבוסיות הנשיות במשחק ואחת מהבוסים במשחק שהם בעלי חיים.
דבור שוטר (Security Bee) - דבור שוטר והמשרת של רומור האניבוטומס, עבודתו היא חלק בלתי נפרד מאישיותו ויעשה הכל כדי להגן על רומור האניבוטומס ועל הדבש בכוורת.
קפטן ברייניבירד/רטוב הזקן (Captain Brineybeard) - פיראט והבוס השני במפה השלישית והשנים עשר במשחק כולו. יש לו רטייה על עינו הימנית ושתי רגליו קטועות ובמקומן יש רגלי עץ (בסדרה היו לו שתי רגליו אך איבד אותן לאחר שקאלה מריה הפכה אותו לאבן, וקאפהד ומאגמן חיברו לו שתי רגלי שולחן). ברייניבירד נראה כבחור חייכן שאוהב לצחוק, ומזעיף פנים לעיתים רחוקות מאוד. הוא גם לגלגן לא קטן, עקב כך שהוא מרבה לצחוק על קאפהד ומאגמן. שמו האמיתי הוא פול סילבר, וזה גם היה אמור להיות שמו לפי הפיילוט של המשחק. כמה ממעריצי המשחק מאמינים כי הוא סובל ממחלת יבשה - מחלה עם אותם הסימנים של מחלת ים, רק ביבשה, ולכן הוא לא מרבה לצאת מהסביבה שלו. הדמות היחידה במשחק שיש לה 5 אצבעות בידיים במקום 4. אחת מארבע הדמויות האנושיות במשחק. מאוהב בקאלה מריה, אבל זאת לא מעוניינת בו כיוון שהקריירה שלה חשובה לה יותר מהכל. ככל הנראה חברה/בן דודה/אחיה הגדול של קורה. יש לו כמה משרתים, איתם נלחמים במהלך הקרב:
הספינה (The Ship) - ספינת פיראטים אדומה וביתו של קפטן ברייניבירד, שבדומה לראש הרכבת של פנטום אקספרס, היא יצור חי לכל דבר. בנוסף, היא חצי לוויתן.
סאלי סטייג'פליי/סאלי שחקני (Sally Stageplay) - שחקנית תיאטרון והבוסית השלישית במפה השלישית והבוסית השלוש עשרה במשחק כולו. דרמטית למדי, ויחד עם וולי ווארבלס, היא אחת משני הבוסים היחידים שיש להם משפחה - היא נשואה ויש לה שני ילדים, שמותיהם הפרטיים של בעלה וילדיה לא נחשפו מעולם. בהמשך נלחמים בדמות קרטון שלה, ואז היא קורעת את בגדיה ולאחר מכן הופכת למלאכית. אחת מארבע הדמויות האנושיות במשחק ואחת משש הדמויות הנשיות במשחק, חברה של רומור האניבוטומס והברונית וון בון בון. הופיעה בסדרה כשצ'אליס "רדפה" את התיאטרון שלה (שיש לה חיבור רוחני גדול אליו) וקאפהד ומאגמן "הצילו" אותה תמורת כסף. הופיעה מאוחר יותר כשערכה אודישנים להצגה "קאפ רוג'רס נגד המטאור".
מר סטייג'פליי (Mr. Stageplay) - שחקן תיאטרון. בעלה של סאלי סטייג'פליי ואבא של הילדים שלה. שמו לא נחשף במהלך המשחק. שוחר שלום ואוהב את אשתו יותר מהכל, הוא לא מעוניין במלחמות ודי פחדן. עוזר לה בחלק מהמתקפות שלה החל מהDLC (מת בפייס הראשון אם עולים על מלאכי הקרטון ומופיע אחר כך בפייס השלישי בתור מלאך). אחת מארבע הדמויות האנושיות היחידות במשחק.
סטייג'פליי התינוק (Baby Boy Stageplay) - בנם של סאלי ומר סטיג'פליי. שמו לא נחשף במהלך המשחק. עוזר להורים שלו להילחם.
סטייג'פליי התינוקת (Baby Girl Stageplay) - בתם של סאלי ומר סטייג'פלי. שמה לא נחשף במהלך המשחק. עוזרת להורים שלה להילחם.
העוזרת של סאלי (Sally's Assistant) - מגיעה במקום סטייג'פליי התינוק וסטייג'פליי התינוקת אם בפייס הראשון הורגים את מר סטייג'פליי. עוזרת לסאלי להילחם.
וורנר וורמן/אייזיק המזיק (Werner Werman) - עכברוש והבוס הרביעי במפה השלישית והארבעה עשר במשחק כולו. חייל קרבי בעל מבטא גרמני כבד. הוא מכונאי מיומן שלא מהסס להתרברב ביצירותיו, ביניהן הטנק שלו, העשוי מפחית מרק ישנה על עגלת עץ וחתול רובוטי ריאליסטי שמוחו נשלט על ידיו, בעזרתו הוא נלחם בהמשך. הוא לא מסוגל לוותר ונלחם עד הסוף המר בלי להתייאש. חלק ממעריצי המשחק סבורים שבנוסף להיותו חייל קרבי, הוא לומד באוניברסיטה, והוא גם אוהב להאזין למוזיקת רוק (כמו פינק פלויד ונירווארנה), לקרוא מאנגה ולצפות באנימה. דמותו עוררה סערה בקרב כמה מעריצים, עקב היותו חייל גרמני, מה שגרם לחלק להאמין שהוא נאצי, אף על פי שנאמר בדף הוויקי של המשחק שהוא ממלחמת העולם הראשונה. ידיד של גרים מאטצ'סטיק והחבר הטוב ביותר של דוקטור קאהל. אחד מתשעת הבוסים במשחק שהם בעלי חיים. בסדרה ניסה להשתלט על ביתם של קאפהד, מאגמן וזקן - קנקן בלי שום סיבה נראית לעין, והציג יכולות קרב מרשימות ביותר.
החתול של וורנר (Katzenwagen) - חתול רובוטי שנבנה על ידיי וורנר וורמן ונשלט על ידו, עד לסוף השלב, הוא נראה כמו חתול אמיתי לחלוטין, ורק אחרי שמביסים אותו מגלים שהוא רובוט.
דוקטור קאהל (Dr. Kahl) - מדען מטורף שבנה רובוט ענק ונלחם בעזרתו במהלך המשחק, אליו הוא מתייחס כמו אל בנו. גר בצריף ליד מגרש הגרוטאות, אחת הסיבות לכך הוא הצורך שלו לשפר את הרובוט ואת שאר ההמצאות שלו. הוא מכונאי מיומן בעצמו והחבר הטוב ביותר של וורנר וורמן, שלעיתים בא אליו כדי לקחת חלקי חילוף למכונות שלו מהמגרש של דוקטור קאהל. אחת מארבע הדמויות האנושיות היחידות במשחק.
הרובוט של דוקטור קאהל (Dr. Kahl's Robot) - רובוט ענק והבוס החמישי במפה השלישית והחמישה עשר במשחק כולו. מתייחס לדוקטור קאהל כאל אביו. אין לו קווי אישיות נרחבים אבל הוא כן מפגין כאב כשהאנטנה שלו נשברת. אוהב מסטיקים.
פנטום אקספרס (Phantom Express) - רכבת רדופה והבוס השביעי במפה השלישית והשבעה עשר במשחק כולו, לכל אחד מהעובדים ברכבת יש יכולות משלו:
בליינד ספקטר (Blind Specter) - רוח רפאים ממין זכר שעיניו נמצאות על כפות ידיו, דבר שמונע ממנו לסגור את ידיו לאגרוף, לאחוז בחפצים מסוימים או לתת כיף לחבריו. יכול לראות את העתיד ומדבר ממש לאט. הוא הדמות הכי פופולרית בשלב. חבר טוב של קאגני קורנשיון.
טיבון (Conductor) - שלד ענקי והכרטיסן בפנטום אקספרס.
האחים בלייז (Lollipop Ghouls) - זוג בוכנות של רכבת. יכולים "להקיא" ברקים.
ראש הרכבת (Head of The Train) - הקטר של פנטום אקספרס, ובדומה לספינה של קפטן ברייניבירד, הוא יצור חי לכל דבר.
מפה רביעית - הגיהנום של אינקוול
טיפסי טרופ (Tipsy Troop) - שלושה משקאות אלכוהוליים - כוס רום, כוסית מרטיני ובקבוק ויסקי ומשרתיו הראשונים של קינג דייס. שיכורים באופן תמידי. אין להם שמות רשמיים, אבל כמה מעריצים של המשחק נתנו להם שמות מזהים. כוס הרום ובקבוק הוויסקי הם זכרים, וכוסית המרטיני היא נקבה.
צ'יפס בטיגן (Chips Bettigen) - ערימת ז'יטונים ומשרתו השני של קינג דייס. אוהב להילחם.
מר ויזי (Mr. Wheezy) - סיגר ומשרתו השלישי של קינג דייס, וככל הנראה יד שמאלו של השטן, לצד קינג דייס. בעל הומור אירוני.
פיפ ודוט (Pip and Dot) - קוביית דומינו המפוצלת לשתי דמויות ומשרתיו הרביעים של קינג דייס, פיפ נמצא למעלה ושולט בידיים שלהם, ודוט נמצאת למטה ושולטת ברגליים שלהם. רבים אחד עם השני לעיתים קרובות.
הופוס פוקוס (Hopus Pocus) - ארנב קוסם ומשרתו החמישי של קינג דייס. אחד מתשעת הבוסים במשחק שהם בעלי חיים. מטורף למדי.
פיר לאפ (Phear Lap) - שלד של סוס ומשרתו השישי של קינג דייס. אחד מתשעת הבוסים במשחק שהם בעלי חיים, לוקח ברצינות הימורים.
פירולטה (Pirouletta) - רולטה ומשרתתו השביעית של קינג דייס, וכנראה מאוהבת בו. ככל הנראה היא ממוצא רוסי. אחת משש הבוסיות הנשיות במשחק, אוהבת לרקוד והיא בלרינה בזמנה הפנוי.
מנגוסטין (Mangostean) - כדור ביליארד עם הספרה 8 ומשרתו השמיני של קינג דייס. ממהר להסיק מסקנות.
מר צ'ימס (Mr. Chimes) - קוף מתופף ומשרתו התשיעי של קינג דייס. אחד מתשעת הבוסים במשחק שהם בעלי חיים, מזוכיסט.
קינג דייס (King Dice) - אדם עם ראש קובייה בצבע סגול עוזרו האישי של השטן, והבוס הראשון במפה הרביעית והשמונה עשר במשחק כולו, וגם האחרון אם בוחרים בסוף הרע של המשחק. בדומה לשטן, קינג דייס הוא מניפולטיבי, מרושע ואנוכי. אבל עם זאת, עדיין חבוי מעט טוב לב בתוכו, ואת זאת ניתן לראות בעקבות הטיפול המסור שהוא נותן לקלפים שלו, וגם עקב כך שהוא מברך את קאפהד ומאגמן בכל פעם שהם מצליחים לסיים מפה, וגם משום שאף על פי שקאפהד ומאגמן שחררו אותו מהחוזה שלו, ואף על פי שהשטן פיטר אותו, הוא נשאר בקזינו ודאג לשטן. הוא מדבר בסלנג אמריקאי הטיפוסי לניו יורק. בסדרה מנחה שעשועון בשם "סובב את הקוביות" שבו יש חדר פרס שמוביל לתנור ששואב את הנשמה של השחקן. כשקאפהד מגיע לשחק הוא הורס את המשחק והשטן מוריד אותו בדרגה, ובעונה השנייה מנסה להרוויח מחדש את מקומו על ידי השמדת השדים האחרים. הוא הדמות היחידה במשחק ששומעים אותה מדברת, משום שבכל פעם שקאפהד ומאגמן מנסים לעזוב מפה לפני שהם סיימו אותה, הוא שר את השיר שלו, "בית הקוביות". ככל הנראה מחבב את פירולטה. ככל הנראה הנבל האהוב ביותר על רוב מעריצות המשחק, עקב היותו קשוח אבל שרמנטי, והרבה בלוגים ויצירות של מעריצות המשחק מתמקדים ספציפית בדמותו של קינג דייס.
לפי גרסה של הבלוג "Little King Dice" לסיפור חייו - דייס היה ילד שובב בן 12, שהיה בורח מביתו בכל לילה והולך לבר להופיע בפני היושבים שם, ולאחר שהתעלפו מרוב שתייה היה גונב להם את הכסף, יום אחד הוא הלך לבר אחר וראה שם רק איש אחד, כשניסה לקחת לו את הארנק, האיש הסיר את המסכה והתגלה כשטן, שאיים לחתוך את ידיו. דייס המבוהל התחיל לבכות ולהתחנן שיחוס על חייו, והשטן לקח אותו בתור המשרת האישי שלו. כמה שנים אחר כך, אחרי שדייס והשטן התקרבו קצת ונהיו יותר כמו אבא ובן מאשר כמו אדון ומשרת, דייס אמר לשטן שהוא מרגיש חסר יעוד בחיים, והשטן נותן לו לנהל את הקזינו, ומאמץ אותו בתור בנו.
השטן (The Devil) - הבוס השני במפה הרביעית והתשעה עשר והאחרון במשחק כולו, וגם האנטגוניסט הראשי במשחק. הוא מרושע ותוקפני, אבל יש לו גם צד רכרוכי, שנראה בקלות עקב כך שהוא פורץ בבכי בפייס הרביעי שלו כשהוא מבין שסופו קרב. בסדרה מוצג כרע לב, מפונק וילדותי אבל גם אינטליגנטי וחברותי כשצריך, ומצליח לשים בצד את המחלוקות עם קאפהד כאשר הוא לא מרוכז. חלק ממעריצי המשחק "בנדי ומכונת הדיו" סבורים כי הוא סבו/דודו/אביו של הדמות הראשית במשחק, בנדי.
מפה זו היא לא מפה של אזור עצמאי כמו שלוש המפות הראשונות, אלא נספח למפה השלישית - העיר הגדולה של אינקוול, אבל יוצרי המשחק החליטו לפצל בין הגיהינום לשאר העיר ובכך להפוך אותו למפה עצמאית.
מפה חמישית - אי הDLC
גלאמסטון הענק (Glumstone the Giant) - ענק רגזן וממורמר וחבר טוב מאוד של גמדי ההר, בפייס השני הוא נלחם עם בובות יד של קינג דייס והשטן ובפייס השלישי בולע את השחקן שנאלץ להילחם עם הענבל של הענק.
מורטימר פריז (Mortimer Freeze) - מכשף קרח כחול ומנהיג כת באיגלו עם שאר אנשי השלג שצופים בקרב, יכול להפוך לאיש שלג מתועב ולפתית שלג. ערמומי וחסר רחמים.
אסת'ר ווינצ'סטר (Esther Winchester) - השריפית של עולם המדבר באי הDLC, הופכת ליצור בשר בפייס השלישי ולפחית נקניקיות בפייס הרביעי. מאוד יהירה ושווייצרית, הבוסית היחידה בDLC שברמה הקלה יש לה שלוש פייסים ולא שניים.
.
האלופים המייללים (The Howling Aces) - חבורת הטייסים מורכבת מכלב בולדוג שרירי, ארבע כלבלבים המכונים "היאנקי יִיפרס" (The Yankee Yeepers) וכלבה המטיסה מטוס כלב ענקי.
אספסוף המונשיין (Moonshine Mob) - חבורת פושעים הגונבים בקבוקי אלכוהול וגרים מתחת לאדמה במחילה שלהם, החבורה מורכבת מעכביש, זבובים, גחלילית, דוב נמלים ושבלול שנמצא בכובע שלו. הקרב היחידי שהנוקאאוט הסופי שלו מזויף.
מלאך ושד (Angel and Demon) - שני המצפונים של השטן שהובס במשחק המקורי. בוס סודי שניתן לפתוח אותו רק עם הBroken Relic.
שף סאלטבייקר (Chef Saltbaker) - הבוס האחרון בDLC, שף שעשוי מפחית מלח שעבד על האחים ומיס צ'אליס להביא לו את המצרכים כדי להכין את המאכל האולטימטיבי שלו שיכניס לו המון לקוחות ובשביל זה הוא צריך מתכון סודי אחד, נשמה של בן אדם, ולכן הוא חוטף את הדמות שהשחקן משחק איתה והשחקן נאלץ להילחם עם דמות אחרת בקרב איתו, אחרי התבוסה שלו הוא נעצר ונשלח לעבודות שירות באי הDLC.
דמויות חשובות נוספות (לא משחקיות)
זקן קנקן (Elder Kettle) - קומקום שורק ומשופם בצבע אפור וסבא של קאפהד ומאגמן, לא ניתן להגיד בוודאות אם הוא סבם הביולוגי או המאמץ כי אין שום מידע על ההורים שלהם ומה קרה איתם. בסדרה הוא האפוטרופוס של קאפהד ומאגמן הנוטה להתעצבן עליהם לעיתים קרובות מאוד, אבל ניכר שאכפת לו מהם והוא אוהב אותם.
פורקריינד (Porkind) - חזיר העובד בחנות ממנו אפשר לקנות בונוסים בעזרת הכסף שהשחקן אסף בשלבי ה-run 'n gun.
דמויות משניות
הדמויות המשניות מפוזרות ברחבי שלושת האיים של אינקוול, ונותנים לשחקן עצות וחלקם נותנים בונוסים שונים.
מפה ראשונה - היער של אינקוול
אנג'ל (Angel) - דגה דייגת.
מאק (Mac) - תפוח, פרסם את המשחק כזמין למכשירי אפל, ומכאן שמו (מאק הוא המחשב הרשמי של חברת אפל).
צ'יפ (Chip) - גרזן שנלחם בבוסים כמו השחקן.
קנטין הג'ס (Canteen Hughes) - בקבוק טייס (מופיע בקרב עם האלופים המייללים).
מפה שנייה - פארק השעשועים של אינקוול
רביעיית הליצנים (Four Mel Arrangement) - ארבעה ליצנים, שרים שיר האומר לשחקן לקחת הפסקה מהמשחק.
באסטר (Buster) - נער עוגיית ג'ינג'ר.
לוסיאן (Lucien) - נורה.
שלי (Shelly) - נערת בוטן, שהייתה אמורה להיות במשחק לפי הטריילר אבל בסוף הוציאו אותה מהמשחק.
קוואדרטוס (Quadratus) - איש אגם מרושע, אחרי שמדברים עם לוסיאן הוא מגלה לשחקן כמה פעמים הוא מת.
מפה שלישית - העיר הגדולה של אינקוול:
לודוויג (Ludvig) - פטיפון. המלחין האהוב עליו הוא בטהובן.
וולפגנג (Wolfgang) - רדיו מיושן. המלחין האהוב עליו הוא מוצרט.